Jabarkan Sajarah dari Wangsa Qin dalam bahasa jawa

Wangsa Qin diwiwiti saka karajan Qin kang dikuwasani déning bangsawan marga Ying ana ing jaman Wangsa Zhou. Leluhur marga Ying, Bo Yi dicritakaké tau duwé jasa mbantu Yu nalika ana banjir. Amarga saka iku, Kaisar Shun banjur mènèhi kanugrahan marga Ying marang Bo Yi. Salah siji saka keturunan Bo Yi banjur dadi abdiné Raja Xiao saka Wangsa Zhou. Raja Xiao banjur mènèhi wewengkon ana ing Lembah Qin (saiki ana ing saubengé Tianshui, Gansu) kanggo keturunan Bo Yi amarga jasané kanggo ngrumat jaran ing karajan.

Taun 770 SM, Xiang saka Qin duwé jasa nalika ngawal Raja Ping saka Wangsa Zhou lan olèh sesebutan bangsawan. Karajan Qin kadhapur lan nguwasani wewengkon Wangsa Zhou ana ing saubengé Shaanxi. Jaman iki kang dijenengi dadi Jaman Nagara-nagara padha perang amarga akèh nagara-nagara cilik kang padha perang kanggo ngrebutaké wewengkon lan prabawa kakuwasan.

Taun 221 SM, Raja Yingzheng (kang sabanjuré ditepungi dadi Qín Shǐ Huáng utawa Qin Shihuang) saka Qin nglakokaké agrèsi militèr marang karajan liyané ana ing Wangsa Zhou lan nyawijikaké Cina ana ing papréntahan kang kapusat.